stanford-oval/wikipedia huggingface dataset:
Suomen Veneilyliitto
Uusi fuusioyritys > Suunnitelmia, kaavailuita ja kokouksia päätöksineen

Uudet neuvottelut alkoivat kaksitoista vuotta myöhemmin ja lopulta 14. marraskuuta 2009 pidetyssä liittokokouksessa päätettiin yksimielisesti saattaa yhdentymisneuvottelut loppuun. Aikataulu tosin jäi vielä avoimeksi.
17. huhtikuuta 2010 oli Veneilyliiton vuosikokouksen jälkeen asiaa käsittelevä hyvin tärkeä kokous  Espoon Hanasaaressa. Tähän kokousosioon kutsuttiin myös Purjehtijaliiton jäsenseurojen edustajia.   Siellä liittoyhdistymistyöryhmän luonnos esiteltiin ensimmäistä kertaa.
Alueittain pidettiin kokouksia, pääkaupunkiseudun osalta liittojen toimitiloissa Espoon Westendissä 5. toukokuuta 2010, joissa selvitettiin että uuden yhdistetyn liiton pitäisi käynnistyä 1. tammikuuta 2011.
Käytännöllisimmäksi menettelytavaksi esitettiin se, että Purjehtijaliitto muuttaa nimensä Suomen Purjehdus ja Veneily ry:ksi ja Veneilyliitto lopettaa oman toimintansa.  Niitä Veneilyliiton jäsenseuroja jotka eivät vielä kuulu Purjehtijaliittoon  kehotetaan liittymään uudistuneeseen liittoon kunhan nimi- ja sääntömuutokset ovat laillisesti varmistuneet.
Tärkeä pointti asiassa oli se että Purjehtijaliiton säännöt muutettaisiin kokonaisuudessaan. Vaikka SPL ehdotuksen mukaan säilyy juridisena henkilönä (eli yhdistysrekisterinumero pysyy samana) niin
käytännössä lopputulos on sama kuin jos olisi perustettu täysin uusi liitto. Myös kaikki luottamushenkilöt jouduttaisiin valitsemaan uudelleen uusien sääntöjen mukaisesti. Näin esimerkiksi valtionavut säilyisivät entiseen malliin.
Käytännön asiat selvitetään yksi kerrallaan;ketään liittojen toimihenkilöistä ei varsinaisesti irtisanottu vaan asiat toteutettiin toisin: enemmistö siirtyisi uuteen liittoon vanhoina työntekijöinä, muutaman poistuvan kohdalla asia toteutettaisiin ns. luonnollisella poistumalla eli pääosin eläköitymisillä.  Näin  asia pitkälti toteutuikin.
Veneilyliiton merkki palautettiin, asiasta tehdyn esityksen mukaisesti, sitä koko ajanjakson käyttäneelle, liiton tehtäviä käynnistämisvaiheen ja erittäin vaikeiden sotavuosien ajan hoitaneelle Suomen Moottoriveneklubille, joskin uutta tunnusta suunniteltaessa käytettiin edelleen tällä vanhalla merkillä varustettuja seura- ja pätevyysviirejä sekä suoritusmerkkejä. Niiden uusiminen on vielä osittain käynnissä vaikka uusi erikoismerkki hyväksyttiin liikenteen turvallisuusvirastossa joulukuussa 2011.
Kaikki käytännön asiat ovat pitkälti vielä käyntiprosessin alaisia.
Vanhan liittojohdon antaman epävirallisen - ja sittemmin virallistetun - tiedon mukaan ei näitä vanhoja tunnuksia kielletä missään vaiheessa eli jos sellaisen on aikanaan saanut sen saa myös pitää, mutta uusia ei tietyssä vaiheessa enää tule. Samoin kaikki olemassa olevat vanhoilla tunnuksilla varustetut katsastuslomakkeet ja venetodistukset ym. asiakirjat käytetään loppuun ja uusiin siirrytään porrastetusti.
Uusien tunnusten suunnittelu eteni kaikessa hiljaisuudessa ja joulukuussa 2011 ne julkistettiin.
Uusi fuusioyritys > Veneilyn keskusjärjestöt yhdistyvät

Suomen Veneilyliitto ja Purjehtijaliitto yhdistyivät vuoden 2011 alusta alkaen uudeksi Suomen Purjehdus ja Veneily -järjestöksi.  Liiton säännöt ja luottamushenkilöstö sekä toimihenkilöt uudistuivat kokonaan.  Oikeushenkilönä Purjehtijainliitto säilyi eli yhdistysrekisterinumero ei vaihtunut.  Käytännössä vaikutus oli kuitenkin sama kuin se että olisi perustettu kokonaan uusi liitto.  Asia ratkaistiin lopullisesti liittojen kahdessa kokouksessa 6. kesäkuuta ja 29. elokuuta 2010.
Ensimmäinen kokous pidettiin suunnitelmien mukaisesti  Espoon Hanasaaressa ja yksimielisesti päätettiin kuten oli kaavailtu: Purjehtijaliitto muuttaa nimensä ja sääntönsä sekä Suomen Veneilyliitto lopettaa itsenäisen toimintansa. Samoin suositus vielä Purjehtijaliittoon kuulumattomille Veneilyliiton jäsenseuroille liittyä uuteen päätettiin säilyttää. Päätökset vahvistettiin toisessa kokouksessa 29. elokuuta 2010.
Veneilyliitto tiedotti toisen kokouksen jälkeen että jollei tule mitään täysin odottamatonta ja äärimmäisen epätodennäköistä muutosta suunnitelmiin, Veneilyliiton oma toiminta loppuu 31. joulukuuta 2010 ja uusittu liitto käynnistyy 1. tammikuuta 2011.
Näin tapahtuikin ja Suomen Veneilyliiton itsenäinen toiminta päättyi 1.1.2011.
Uusi fuusioyritys > Virallinen lehdistötiedote

Purjehtijaliitto ja Veneilyliitto yhdistävät toimintonsa.  (Pdf-tiedosto)
Aiheesta muualla

Suomen Veneilyliitto ry
Suomen Moottoriveneklubi ry
Tage Henriksen

| Mitalit> Maa:   Tanska.Miesten soutu. Olympialaiset  | Mitalit> Maa:   Tanska.Miesten soutu. Olympialaiset  | Mitalit> Maa:   Tanska.Miesten soutu. Olympialaiset  | Maa:   Tanska> Miesten soutu. |
| --- | --- | --- | --- |
|  Kultaa | Lontoo 1948 | perämiehellinen kaksikko |  |
Tage Henriksen (8. huhtikuuta 1925 Roskilde – 13. toukokuuta 2016) oli tanskalainen soutaja ja olympiavoittaja. Hän kilpaili vuoden 1948 kesäolympialaisissa Lontoossa ja voitti kultaa perämiehellisessä kaksikossa.
Tagebuch eines Verzweifelten

| Tagebuch eines Verzweifelten |
| --- | --- |
 Duckworthin julkaiseman englanninkielisen laitoksen keskustelua herättänyt kansi vuodelta 2000.
Kirjailija:  Friedrich Reck-Malleczewen
Kieli:  saksa
Genre:  päiväkirja
Julkaistu:  1947
Löydä lisää kirjojaKirjallisuuden teemasivulta
Tagebuch eines Verzweifelten on saksalaisen kirjailija Friedrich Reck-Malleczewenin kirjoittama natsihallinnosta kertova ja sitä arvosteleva kirja. Kirja ilmestyi saksaksi vuonna 1947.
Kirjassa on aatelissukuisen Reck-Malleczewenin päiväkirjamerkintöjä toukokuusta 1936 lokakuuhun 1944. Reck-Malleczewen surmattiin Dachaun keskitysleirillä 16. helmikuuta 1945. Reck-Malleczewenin natsihallintoa vastustava päiväkirja ei ollut ainoa laatuaan, sillä sellaisia pitivät useat yläluokan jäsenet Hitlerin hallinnon aikana.
Kirjan englanninkielinen käännös Diary of a Man in Despair ilmestyi alun perin 1970, ja sittemmin siitä on otettu useita painoksia. Lontoolaisen Gerald Duckworth & Co Ltd -kustantamon vuonna 2000 julkaisema laitos herätti Suomessa keskustelua, sillä kannen kuvituksessa on käytetty Hugo Simbergin kuuluisaa Haavoittunut enkeli -maalausta, mutta se on käännetty peilikuvaksi ja enkeliä paareilla kantavien poikien hihoihin on lisätty hakaristitunnukset. Kustantajaan vedottiin kirjan vetämiseksi pois markkinoilta, mutta tuloksetta.
Tage Reedtz-Thott

| Tage Reedtz-Thott |
| --- | --- |

Tanskan pääministeri
 1894–1897  
Henkilötiedot
Syntynyt: 1839
Kuollut: 1923
Tage Reedtz-Thott (1839–1923) oli tanskalainen konservatiivipoliitikko. Hän toimi Tanskan pääministerinä vuosina 1894–1897.
Susanna Miekk-oja

Susanna Miekk-oja (s. 1950) on suomalainen pankinjohtaja, joka teki 40-vuotisen uran Postipankin sekä sen seuraajien Leonian, Sampo Pankin ja Danske Bankin johtotehtävissä ja sijoitustoiminnan asiantuntijana. Eläkeiässä hän perusti sijoitussalkkujen vaikuttavuusanalyysejä tekevän Tracefi Oy:n, minkä lisäksi hän toimii hallitusammattilaisena. Koulutukseltaan hän on matemaatikko.
Susanna Miekk-ojan isä oli professori Heikki Miekk-oja ja vanhempi sisar pankinjohtaja Annikki Saarela, joka niin ikään työskenteli Postipankissa 1985–1995. Susanna Miekk-oja kävi Helsingin saksalaisen koulun ja pääsi sitten Helsingin yliopistoon opiskelemaan matematiikkaa ja kansantaloustiedettä. Hän oli harjoittelijana Maailmanpankissa Washingtonissa ja Goldman Sachsilla New Yorkin Wall Streetillä, jossa hän tutustui muun muassa Yhdysvaltojen joukkolainamarkkinoihin. Hän sai vuonna 1977 Suomesta paikan Postipankin ”bondidiilerinä”, nimikkeellä kamreeri, ja oli myöhemmin mukana valtakunnallisen helibor-ohjauskoron suunnittelussa ja käyttöönotossa. Vuonna 1983 Miekk-oja aloitti Postipankin kansainvälisten luottojen ja arvopapereiden osaston päällikkönä ja oli 1988 mukana perustamassa Postipankin varallisuudenhoito-osastoa. Vuosina 1990–1993 Miekk-oja johti Postipankin Tokion edustustoa, josta Suomeen palattuaan hänet kutsuttiin pankin rahastoyhtiön toimitusjohtajaksi ja myös Suomen WWF-ympäristönsuojelujärjestön hallintoneuvoston puheenjohtajaksi. Hän on toiminut myös Aivosäätiön ja Helsingin yliopiston alumniyhdistyksen hallituksissa.
Aiheesta muualla

Susanna Miekk-ojan ja Seija Järvisen sijoitusblogi senioreille, Taloustaito, Veronmaksajain keskusliitto
Tadrart Acacus

| Tadrart Acacus |
| --- | --- |

Maailmanperintökohde
Sijainti:  Libya  24°50′N, 10°20′E
Tyyppi:  kulttuuri
Kriteerit:  III
Tunnusnumero:  287
Valintahistoria
Valintavuosi:  1985
 Tadrart Acacus
Tadrart Acacus on aavikkoalue, osa Saharaa Libyan länsiosassa lähellä Algerian rajaa. Lähin kaupunki on nimeltään Ghat.  Tadrart tarkoittaa paikallisella kielellä vuorta. Tadrart Acacusissa on poikkeuksellisen hieno kokoelma erilaisia esihistoriallisia kalliopiirroksia. Vanhimmat niistä on tehty noin 12000 eaa., uusimmat vuoden 100 paikkeilla. Kuvista voi seurata alueen eläimistön ja kasviston kehitystä vuosisatojen kuluessa, sekä siellä eri aikoina pärjänneiden asukkaiden elämäntapoja. Alue on Unescon maailmanperintökohde.
Näkymä aavikolla
Sylvia Hoeks

| Sylvia Hoeks |
| --- | --- |
 Hoeks vuonna 2017.
Henkilötiedot
Syntynyt: 1. kesäkuuta 1983 (ikä 41) Maarheeze, Alankomaat
Ammatti:  näyttelijä
Näyttelijä
Aktiivisena:  1997–
Aiheesta muualla
IMDb 
Elonet
Sylvia Hoeks (s. 1. kesäkuuta 1983 Maarheeze) on alankomaalainen näyttelijä. Hänet tunnetaan parhaiten rooleistaan elokuvissa Blade Runner 2049 (2017) ja Se mikä ei tapa (2018).
Filmografia > Elokuvat

| Elokuvat> Vuosi | Elokuvat> Nimi | Elokuvat> Rooli | Elokuvat>  | Elokuvat>  |
| --- | --- | --- | --- | --- |
| 2005 | Frankie | Rumina |  |  |
| 2007 | Duska | The Girl |  |  |
| 2008 | Tiramisu | Vanessa |  |  |
| 2009 | De storm | Julia |  |  |
| 2010 | Tirza | Tirza |  |  |
| 2011 | De bende van Oss | Johanna van Heesch |  |  |
| 2012 | Vatertage – Opa über Nacht | Debbie |  |  |
| 2012 | Het Meisje en de Dood | Elise |  |  |
| 2013 | La migliore offerta | Claire Ibbetson |  |  |
| 2013 | Bro's Before Ho's | Anna |  |  |
| 2017 | Whatever Happens | Hannah |  |  |
| 2017 | Blade Runner 2049 | Luv |  |  |
| 2017 | Renegades | Lara Simic |  |  |
| 2018 | All the Devil's Men | Leigh |  |  |
| 2018 | Se mikä ei tapa | Camilla Salander |  |  |
Filmografia > Televisiosarjat

| Televisiosarjat> Vuosi | Televisiosarjat> Nimi | Televisiosarjat> Rooli | Televisiosarjat> Huom. | Televisiosarjat>  |
| --- | --- | --- | --- | --- |
| 2005 | Staatsgevaarlijk | Nicolette | televisioelokuva |  |
| 2005–2009 | Vuurzee | Sonja Looman | päärooli (24 jaksoa) |  |
| 2006 | Gooische Vrouwen | Lucy | 4 jaksoa |  |
| 2009 | Taartman | Tara | televisioelokuva |  |
| 2009–2013 | 't Schaep met de 5 pooten | Ellie de Beer | 3 jaksoa |  |
| 2010–2014 | Bloedverwanten | Antje Zwager | päärooli (24 jaksoa) |  |
| 2011–2015 | Overspel | Iris van Erkel-Hoegaarde | päärooli (32 jaksoa) |  |
| 2016 | Berlin Station | Claudia Gartner | 2 jaksoa |  |
| 2019 | See | Queen Kane | päärooli |  |
Aiheesta muualla

Sylvia Hoeks Internet Movie Databasessa. (englanniksi)
Sunagawa

| Sunagawa (砂川市) |
| --- | --- |
 Sunagawa Oasis Park
 lippu:  symboli
 Sunagawan sijainti Hokkaidōn prefektuurissa
 Sunagawa
 Koordinaatit: 43°29′41″N, 141°54′13″E 
Valtio:  Japani
Alue:  Hokkaidō
Prefektuuri:  Hokkaidōn prefektuuri
Yleiskehitystoimisto:  Sorachin yleiskehitystoimisto
Pinta-ala:  
 – Kokonaispinta-ala:  78,68 km²
Väkiluku (11/2020):  16 531
 – Väestötiheys:  210 as./km²
Symbolit:  
 – Puu:  Japaninpihlaja
 – Kukka:  Kielo
 
 https://www.city.sunagawa.hokkaido.jp/ 
Infobox OKVirheellinen NIMI-arvo: 
Sunagawa (jap. 砂川市, Sunagawa-shi) on Japanin kaupunki Hokkaidōn saarella Hokkaidōn prefektuurissa. Se sijaitsee Sorachin yleiskehitystoimiston alueella Hokkaidōn keskiosassa. Kaupunki on rakentunut Ishikari- ja Sorachijokien varrelle. Idässä sen alue kohoaa Yūbarivuorille. Sunagawassa on 16 531 asukasta (marraskuussa 2020) ja sen pinta-ala on 78,68 neliökilometriä.
Sunagawan nimi (’hiekkajoki’) on käännös ainunkielisestä nimestä, jolla on samankaltainen merkitys. Sunagawa kehittyi kauppa- ja teollisuuskaupungiksi läheisten Utashinain ja Kami-Sunagawan hiilikenttien yhteyteen. Sinne rakennettiin esimerkiksi puu- ja kemianteollisuutta sekä lämpövoimala. Kaupunkioikeudet Sunagawa sai vuonna 1958. 1960-luvulta lähtien hiilikaivostoiminta ajettiin kuitenkin vähitellen alas, ja myös Sunagawan asukasluku kääntyi laskuun. Hyvien liikenneyhteyksiensä ansiosta kaupunki on kuitenkin onnistunut houkuttelemaan alueelleen muun muassa kone- ja betoniteollisuutta. Kaupunkiin kuuluvilla maaseutualueilla tuotetaan riisiä, palkokasveja, sipuleita ja maitoa.
Sunagawaa palvelee JR Hokkaidōn Hakodate-päälinja.
Kuvia

Sunagawan kaupungintalo
Sunagawan levähdyspaikka
Sunagawan lukio
Sunagawan rautatieasema
Aiheesta muualla

Kuvia tai muita tiedostoja aiheesta Sunagawa Wikimedia Commonsissa
Kaupungin internetsivut (japaniksi)
Tadžikinkielinen Wikipedia

Tadžikinkielisen Wikipedian logo
Tadžikinkielinen Wikipedia on Wikipedian tadžikinkielinen versio. 26. kesäkuuta 2007 siellä oli 7 657 artikkelia ja 1. lokakuuta 2012 10 432 artikkelia.
Wikipedia, vapaa tietosanakirja
| --- | --- |
6 000 000 +:  englanti (en) · cebuano (ceb)
2 000 000 +:  saksa (de) · ruotsi (sv) · ranska (fr) · hollanti (nl)
1 000 000 +:  venäjä (ru) · espanja (es) · italia (it) · egyptinarabia (arz) · puola (pl) · kiina (zh) · japani (ja) · ukraina (uk) · vietnam (vi) · waray-waray (war) · arabia (ar) · portugali (pt)
500 000 +:  persia (fa) · katalaani (ca) · serbia (sr) · indonesia (id) · korea (ko) · kirjanorja (no) · tšetšeeni (ce) · turkki (tr) · suomi (fi) · tšekki (cs) · unkari (hu) · tataari (tt)
200 000 +:  serbokroaatti (sh) · romania (ro) · minnan (zh-min-nan) · baski (eu) · malaiji (ms) · heprea (he) · esperanto (eo) · armenia (hy) · tanska (da) · bulgaria (bg) · kymri (cy) · uzbekki (uz) · selkoenglanti (simple) · slovakki (sk) · viro (et) · eteläazeri (azb) · valkovenäjä (be) · kazakki (kk) · kreikka (el) · minangkabau (min) · kroatia (hr) · liettua (lt) · galicia (gl) · urdu (ur)
100 000 +:  azeri (az) · sloveeni (sl) · ladin (lld) · georgia (ka) · uusnorja (nn) · tamili (ta) · thai (th) · hindi (hi) · bengali (bn) · makedonia (mk) · latina (la) · kantoninkiina (zh-yue) · asturia (ast) · latvia (lv) · afrikaans (af) · tadžikki (tg) · burma (my)
50 000 +:  malagassi (mg) · albania (sq) · marathi (mr) · bosnia (bs) · telegu (te) · oksitaani (oc) · bretoni (br) · taraškevitsa-valkovenäjä (be-tarask) · malajalam (ml) · alasaksa (nds) · swahili (sw) · kirgiisi (ky) · kurdi (ku) · lombardi (lmo) · jaava (jv) · länsipunjabi (pnb) · newar (new) · haiti (ht) · venetsia (vec) · piemonte (pms) · baškiiri (ba) · luxemburg (lb) · sunda (su) · iiri (ga) · islanti (is) · sleesia (szl) · soranî (ckb) · länsifriisi (fy) · tšuvassi (cv) · punjabi (pa)
20 000 +:  tagalog (tl) · ido (io) · aragonia (an) · wu-kiina (wuu) · zazaki (diq) · hausa (ha) · volapük (vo) · skotti (sco) · joruba (yo) · nepali (ne) · kannada (kn) · gudžarati (gu) · alemanni (als) · interlingua (ia) · kotava (avk) · krimintataari (crh) · baijeri (bar) · sisilia (scn) · igbo (ig) · bishnupriya manipuri (bpy) · ketšua (qu) · mongoli (mn) · bali (ban) · navajo (nv) · mingreli (xmf) · sinhali (si)
Sykereservi

Sykettä voi seurata sykemittarilla.
Sykereservillä tarkoitetaan käytössä olevaa sydämen sykealuetta. Se saadaan vähentämällä maksimisykkeestä leposyke.
Tietyn kunto-ominaisuuden harjoitteluun vaadittava teho annetaan usein prosentteina sykereservistä, jota vastaava sydämen syke saadaan lisäämällä sykereservistä laskettuun prosenttiosuuteen leposyke.
Esimerkiksi: jos maksimisyke on 200 ja leposyke 50, on sykereservi 150. Tällöin 70% teho tarkoittaisi harjoittelua sykkeellä 155. (50 + 150 × 0,7)
Susanna Saapunki

| Susanna Saapunki> Henkilötiedot |
| --- | --- |
Syntynyt: 14. lokakuuta 1992 (ikä 31) Kuusamo, Suomi
Uran tiedot
Seura:  Vuokatti Ski Team
Laji:  maastohiihto
Maailmancup
Kaudet:  2014–
Paras sijoitus:  20
 Tietolaatikko päivitetty 31. elokuuta 2018 
Susanna Maria Saapunki (s. 14. lokakuuta 1992 Kuusamo) on suomalainen kestävyysurheilija. Hän kilpaili kevääseen 2020 asti pääasiassa maastohiihdossa, mutta lopetti tuolloin hiihtouransa ja alkoi vuorijuoksuammattilaiseksi.
Hiihdossa Saapunki edusti Vuokatti Ski Teamia. Hänen valmentajanaan toimii Kari Miettunen.
Saapunki on naimisissa entisen kumparelaskija Ville Miettusen kanssa. Saapungin isä Pasi Saapunki osallistui yhdistetyn hiihtäjänä kaksiin olympialaisiin.
Hiihtoura

Saapunki debytoi maailmancupissa maaliskuussa 2014 Lahden 10 kilometrin vapaan hiihtotavan kilpailussa sijoittuen sijalle 60. Hänet valittiin mukaan vuoden 2016 Tour de Skille. Hän sijoittui Tourin kokonaiskilpailussa 36:nneksi ja saavutti uransa ensimmäiset maailmancup-pisteet oltuaan Val di Fiemmen pitkään loppunousuun päättyneellä viimeisellä etapilla 27:s. Parhaimmillaan hän on sijoittunut 20:nneksi Lillehammerin Nordic opening -tapahtuman kokonaiskilpailussa joulukuussa 2018.
Ensimmäisen SM-mitalinsa Saapunki saavutti Vantaan SM-kilpailuissa 2018 sijoittumalla pronssille 10 kilometrin vapaan hiihtotavan kilpailussa.
Saapunki on osallistunut kaksiin nuorten MM-kilpailuihin, yhtä moniin alle 23-vuotiaiden MM-kilpailuihin sekä vuoden 2013 talviuniversiadeihin.
Juoksu-ura

Saapunki saavutti maastojuoksun SM-kilpailuissa pronssia kymmenellä kilometrillä 2022 ja hopeaa 2023.
Heinäkuussa 2022 hän sijoittui vuorijuoksun EM-kilpailuissa viidenneksi sekä 8,9 kilometrin pituisessa ylämäkijuoksussa että 17,8 kilometrin pituisessa vuorijuoksukilpailussa, jossa vuorelle nousun lisäksi juostiin sieltä alas. Vuorijuoksun MM-kilpailuissa marraskuussa 2022 hän sijoittui ylämäkijuoksussa kuudenneksi ja vuorijuoksussa 12:nneksi.
Syyskuussa 2023 hän voitti vuorijuoksun maailmancupin osakilpailun Italian Dolomiiteilla.
Sykloheksaanitioli

| Sykloheksaanitioli |
| --- | --- |


Tunnisteet
CAS-numero:  1569-69-3
PubChem CID:  15290
Ominaisuudet
Molekyylikaava:  C6H11SH
Moolimassa:  116,2 g/mol
Ulkomuoto:  väritön neste
Sulamispiste:  –118 °C (155 K)
Kiehumispiste:  158–160 °C 
Tiheys:  0,95  g/cm3(25 °C)
Liukoisuus veteen:  0,05 g/l (20 °C)
Sykloheksaanitioli on orgaaninen yhdiste, joka on normaaliolosuhteissa olomuodoltaan väritöntä nestettä. Sillä on tunnusomainen haju. Sen kemiallinen kaava on C6H11SH. Sykloheksaanitiolista käytetään myös nimeä sykloheksyylimerkaptaani.
Sen leimahduspiste on 43 °C c.c.[lähde? ]
Sykloheksaanitiolia valmistetaan sykloheksanolin tai syklohekseenin ja divetysulfidin reaktiolla. Yhdistettä käytetään kumien valmistuksessa..
Ympäristö- ja terveysvaikutukset

Lyhytaikainen altistus ärsyttää silmiä, ihoa ja hengitysteitä.[lähde? ]
Aiheesta muualla

Sykloheksaanitiolin kansainvälinen kemikaalikortti
TAChart

Erilaisia kaaviotyyppejä TAChart:n pohjautuvassa sovelluksessa joka on kirjoitettu Lazaruksella
TAChart on Pascal-kielinen Ohjelmistokomponentti Lazarus ohjelmankehitysympäristöön joka tarjoaa Diagrammi palvelut.
Se on samanlainen kuin  Tchart ja Teechart ovat Delphille.
Se tukee laajan kokoelman erilaisia ​​kaaviolajeja kuten mm
Pylväskaavio
Ympyrädiagrammi
Viivakaavio
Palkkikaavio
Se liitetty näytölle canvas:n avulla. Se tukee mm. SVG, OpenGL, WMF ja muita formaatteja.
TAChart kuuluu Lazarus Component Library:n.
Historia

Ensimmäinen version TAChart kehitti Philippe Martinole varten TeleAuto projektiin jossa ohjelman automatisoi tähtitieteellisiä havaintoja. Myöhemmin sitä teki Luis Rodrigues kun hän halusi siirtää Epanet sovelluksen Delphiltä Lazaruseen. Seuraavina vuosina koodi on laajalti kirjoitettu uudelleen, sitä laajennettiin ja sen teki Alexander Klenin.
Aiheesta muualla

Suomenkielinen aloitusopas
Suomenkieliset TAChart sivut Lazarus wikissä
TAChart documentation in the FreePascal wiki
TAAG Angola Airlines

| TAAG Angola Airlines TAAG Linhas Aéreas de Angola |
| --- | --- |
 TAAG Angola Airlinesin Boeing 777-300ER.
 IATA: DT  –  ICAO: DTA 
Kutsukoodi:  ANGOLA
Perustettu:  17. heinäkuuta 1940
Laivaston koko:  12
Kohteiden määrä:  31
Solmukohdat:  Quatro de Fevereiron lentoasema
Kotipaikka:   Luanda, Angola
TAAG Angola Airlines (port. Linhas Aéreas de Angola) Angolan kansallinen lentoyhtiö. Luandassa pääkonttoriansa pitävä yhtiöllä on laaja kotimaan verkosto ja se lentää eri puolille Afrikkaa, Eurooppa sekä Etelä-Amerikkaa. South African Airwaysin tapaan, TAAG on ollut yksi harvoista Saharan eteläpuolisista voitollisista lentoyhtiöistä. Yhtiö on Angolan valtion täysin omistama ja omistaa täysin tytäryhtiönsä Angola Air Charterin.
Laivasto

Heinäkuussa 2016:
4 Boeing 737-700
1 Boeing 737-700QC
3 Boeing 777-200ER
4 Boeing 777-300ER (1 tilauksessa)
Aiheesta muualla

Kuvia tai muita tiedostoja aiheesta TAAG Angola Airlines Wikimedia Commonsissa
Tasikinesia

Tasikinesia on pakonomaista tarvetta jalkojen yhtämittaiseen liikutteluun. Se voi esiintyä psykomotorisena pakkokävelynä, joka on usein edestakaista. Tasikinesia on yksi neuroleptisten lääkeaineiden aiheuttamista sivuoireista.
TAAG Angola Airlinesin lento 462

| TAAG Angola Airlinesin lento 462 |
| --- | --- |
 Onnettomuuskoneen kaltainen TAAG:n Boeing 737-200 vuonna 1986.
Yhteenveto
Päivämäärä:  8. marraskuuta 1983
Onnettomuustyyppi:  maahansyöksy, syy kiistelty
Tapahtumapaikka:  Lubango, Angola
Lähtöpaikka:  Lubangon lentoasema, Lubango, Angola
Määränpää:  Quatro de Fevereiron lentoasema, Luanda, Angola
Kuolleita:  130
Eloonjääneitä:  0
Lentokone
Konetyyppi:  Boeing 737-2M2
Lentoyhtiö:  TAAG Angola Airlines
Rekisteritunnus:  D2-TBN
Matkustajia:  126
Miehistöä:  4
TAAG Angola Airlinesin lento 462 oli TAAG Angola Airlinesin reittilento Lubangon lentoasemalta Luandan Quatro de Fevereiron lentoasemalle. Lennolla 8. marraskuuta 1983 käytetty Boeing 737-2M2 syöksyi maahan pian lähdettyään lentoon Lubangosta. Kaikki 126 matkustajaa ja neljä miehistön jäsentä kuolivat onnettomuudessa.
Onnettomuus on kuolonuhrien määrällä mitattuna Angolan historian toiseksi pahin. Pahempi on vain Jamban lento-onnettomuus 1995, jossa kuoli 141 ihmistä.
Lentokone

Onnettomuuslennolla käytetty lentokone oli huhtikuussa 1982 ensilentonsa lentänyt Boeing 737-2M2 (rekisteritunnus D2-TBN, valmistenumero 22775). Sen voimanlähteenä oli kaksi Pratt & Whitney JT8D-17 -suihkumoottoria. Se oli toimitettu TAAG Angola Airlinesille uutena toukokuussa 1982.
Onnettomuus

Lentoonlähdön jälkeen kone nousi 200 jalan korkeuteen (60 metriä), mutta alkoi sitten vajota ja kallistua vasemmalle. Koneen siipi osui lopulta maahan 800 metrin päässä kiitotien päästä, jolloin kone syöksyi maahan ja räjähti.
Sissiliike UNITA ilmoitti ampuneensa koneen alas ilmatorjuntaohjuksella protestoidakseen Angolan hallitusta vastaan. Sen mukaan lennolla oli vain sotilashenkilöstöä. Angolan viranomaiset ilmoittivat, että lennolla oli vain kaksi sotilasta. Virallinen kanta on, että onnettomuuden aiheutti tekninen vika.
Säiläkolibrit

| Säiläkolibrit |
| --- | --- |
 Säiläkolibri
Tieteellinen luokittelu
Kunta::  Eläinkunta Animalia
Pääjakso::  Selkäjänteiset Chordata
Luokka::  Linnut Aves
Lahko::  Kiitäjälinnut Apodiformes
Heimo::  Kolibrit Trochilidae
Suku::  Säiläkolibrit Heliomaster  Bonaparte, 1850
Katso myös
   Säiläkolibrit Wikispeciesissä   Säiläkolibrit Commonsissa 
Infobox OKNimi-testi OK: 
Säiläkolibrit (Heliomaster) on kolibrien heimoon kuuluva lintusuku. Sukuun kuuluu neljä neotrooppisella alueella elävää lajia.
Säiläkolibrilajit

Tummasäiläkolibri (Heliomaster constantii)
Säiläkolibri (Heliomaster longirostris)
Brasiliansäiläkolibri (Heliomaster squamosus)
Sinisäiläkolibri (Heliomaster furcifer)
Tashlultum

Tashlultum (n. 2300-luvulla eaa.) oli Sargon Akkadilaisen vaimo ja Akkadian kuningatar. Hänet tunnetaan nimeltä ainoastaan yhden yksittäisen alabasterisen ruukunsirpaleen perusteella.
Tashlultumin ja Sargonin lapsia olivat mm. Enheduanna ja Rimush.